Source: http://www.bihon.ro/poloistii-neasteptat-dus-rece-/news-20091004-03223807
Timestamp: 2017-09-22 06:18:59+00:00

Document:
Poloiştii, neaşteptat duş rece - BIHON
Poloiştii, neaşteptat duş rece
4. octombrie 2009 13:26
Orădeanul Monostori (la minge) a marcat un gol în meciul cu Dinamo
CSM Frigo Conty a pierdut partida cu Steaua, care a câştigat Cupa României la polo. Imagini
Disputată în premieră la Oradea, Cupa României 2009 a revenit în mod surprinzător echipei Steaua, care era cotată aprioric abia cu şansa a treia, după CSM Frigo Conty şi Dinamo. Rămasă în acest sezon fără antrenorul Vlad Hagiu şi fără câţiva jucători, formaţia stelistă a oferit surpriza competiţiei, izbutind să remizeze cu Dinamo şi mai ales să învingă principala favorită, CSM Frigo Conty.
Orădenii au debutat în forţă la turneul final, surclasând Amefa Arad, scor 20-3. Gazdele au început la fel de decise şi meciul cu Steaua, adjudecându-şi primele două sferturi (scor la pauză 4-2) şi conducând apoi cu 5-2 în sfertul trei. A urmat o cădere cu totul inexplicabilă, CSM Frigo Conty nemaireuşind să înscrie decât un singur gol până la finalul meciului. Orădenii şi-au creat nenumărate ocazii, dar au ratat exasperant, irosind şi o lovitură de pedeapsă. De asemenea, ei au avut un procentaj foarte slab de valorificare a situaţiilor de superioritate numerică. Deşi a fost dominată categoric, Steaua a marcat trei goluri, izbutind să câştige un meci în care nimeni nu-i acorda nicio şansă, scor 6-5. Prin acest succes, steliştii şi-au asigurat practic câştigarea trofeului.
Urmează Euroliga
Partida dintre Dinamo şi CSM Frigo Conty a fost dominată de gazde. Orădenii au câştigat primul sfert cu 3-1, după care, în sfertul doi, s-a ajuns iarăşi la fatidicul scor de 5-2, care le-a produs din nou frisoane spectatorilor. Dinamoviştii au marcat două goluri consecutive, apropiindu-se la 5-4, după o serie de ratări ale gazdelor. Se va repeta oare din nou scenariul din meciul cu Steaua? Nu, pentru că Popoviciu a încheiat cu gol sfertul trei, scor 6-4, şi meciul părea să fie jucat. Dinamo s-a mai apropiat din nou la un gol în sfertul patru, scoruri 6-5 şi 7-6, dar Diaconu şi Negrean au marcat câte un gol, stabilind scorul final, 9-6. Conform aşteptărilor, Steaua a învins detaşat Amefa Arad, scor 9-3, câştigând astfel trofeul.
CSM Frigo Conty s-a situat pe locul secund, iar Dinamo pe locul III. Elevii antrenorului Cornel Gordan vor participa începând de joi la primul tur preliminar al Euroligii, în Grupa C, la Berlin, alături de formaţiile Spandau ’04 Berlin (Germania), Leonessa Brixia Brescia (Italia), Vaterpolo Koper Rocava (Slovenia) şi Rabotnicki Skopje (Macedonia).
Dinamo – Steaua 8-8
CSM Frigo Conty – Amefa Arad 20-3 (3-0, 5-0, 5-2, 7-1). Au marcat pentru CSM: Diaconu 5, Negrean 4, B. Câmpianu 3, Kádár 3, Popoviciu 2, Baidoc 1, Kincses 1, A. Creţu 1Etapa a II-a:
Dinamo – Amefa Arad 16-8
Steaua – CSM Frigo Conty 6-5 (1-2, 1-2, 3-1, 1-0). Au marcat pentru CSM: A. Creţu 2, Diaconu 1, Monostori 1, Kincses 1Etapa a III-a:
Amefa Arad – Steaua 3-9
CSM Frigo Conty – Dinamo 9-6 (3-1, 2-2, 1-1, 3-2). Au marcat pentru CSM: Diaconu 3, Negrean 3, Monostori 1, Kádár 1, Popoviciu 1CLASAMENT
1. Steaua 3 2 1 0 23 – 16 5
2. CSM Frigo Conty 3 2 0 1 34 – 15 4
3. Dinamo 3 1 1 1 30 – 25 3
4. Amefa 3 0 0 3 14 – 45 0
Taguri: CSM Frigo Conty, cupa romaniei, polo, steaua

References: CSM 
 CSM 
 CSM 
 CSM 
 CSM 

CSM 

CSM 
 CSM 

CSM 
 CSM 
 CSM